קרופורד, 1995
**סינתיה אן "סינדי" קרופורד** (באנגלית: **Cynthia Ann "Cindy" Crawford**; נולדה ב-20 בפברואר 1966) היא דוגמנית-על אמריקאית, שהייתה מהמצליחות ביותר בתחומה בשנות ה-80 וה-90.

ביוגרפיה
--------

קרופורד נולדה ביישוב דה-קלב באילינוי שבארצות הברית, למשפחה נוצרית שחייתה מספר דורות באמריקה. לקרופורד שתי אחיות ואח שנפטר מלוקמיה בגיל 3. קרופורד התגלתה לראשונה בגיל 16 על ידי צלם עיתונות מקומי. בעקבות התגובות החיוביות שקיבלה על תמונותיה, החלה בקריירת דוגמנות. בגיל 17 זכתה בתחרות דוגמנות מקומית של סוכנות עלית, והוחתמה בסניף החברה בשיקגו. במקביל סיימה בהצטיינות את בית הספר התיכון וקיבלה מלגה מלאה ללימודי הנדסה כימית באוניברסיטת נורת'ווסטרן, אך לאחר סמסטר אחד בחרה לפרוש מלימודיה כדי להתמקד בקריירת הדוגמנות שלה..

השתתפה בתוכנית "מי אתה חושב שאתה?" בגרסתה האמריקאית, ועל פי הפרק על אודותיה ששודר ב-2013, אבותיה היו אצילים אנגלים ומשפחות אצולה מרחבי אירופה בימי הביניים שככל הנראה מוצאם מקרל הגדול..

קריירה
------

היא החלה לקדם את קריירת הדוגמנות שלה, וב-1986 עברה למנהטן שבניו יורק.

מאז הופיעה על עמודי השער של עיתונים ומגזינים מהנחשבים בעולם, ביניהם ווג, Elle, פיפל וקוסמופוליטן. בנוסף הופיעה בקמפיינים רבים של מעצבי האופנה וחברות קוסמטיקה מהגדולים בעולם, בהם קמפיינים של ג'יאני ורסצ'ה, אסקדה, רבלון, מייבלין ועוד. במיוחד נודעה בשל השומה שמעל שפתה העליונה, שהפכה למזוהה בציבור עם יופייה, למרות שבתחילת הקריירה שלה טושטשה השומה בצילומיה..

ביולי 1988, היא הצטלמה בעירום עבור המגזין "פלייבוי", בצילום של הצלם הרב ריטס. באוקטובר 1998, קרופורד חזרה לדפי פלייבוי לתמונת עירום שנייה, שוב שצולמה על ידי ריטס. היא דורגה במקום ה-5 ברשימת 100 הכוכבות הסקסיות של המאה ה-20 של "פלייבוי". סקר של מגזין "שייפ" משנת 1997 בקרב 4,000 איש בחר בה כאישה השנייה (אחרי דמי מור) היפה בעולם. בשנת 2002, קרופורד נבחרה לאחד מ-50 האנשים היפים ביותר על ידי המגזין "פיפל".

קרופורד הופיעה גם בטלוויזיה, בפרסומות ובתוכניות כגון "House of Style" בערוץ MTV ‏(1989–1995). בין השאר הייתה פרזנטורית של חברת פפסי..

באפריל 1992 הגיעה לישראל, לחמישה ימי צילום, במסגרת הפקת אופנה של המגזין "ווג". בין היתר הצטלמה עם חיילים, ובאחת התמונות אף לבשה חולצה צה"לית עם כומתת צנחנים אדומה, כשידיו של קצין כרוכות סביבה. בנוסף התראיינה לתוכנית בערוץ 2..

ב-1995 הופיעה בתפקיד הראשי בסרט הקולנוע משחק הוגן, לצד ויליאם בולדווין, אך הסרט נכשל בקופות וספג ביקורות שליליות. גם ב-2001 הופיעה בסרט, "The Simian Line", שאף הוא נכשל בקופות.

קרופורד פרשה מהעיסוק בדוגמנות בשנת 2000. היא ממשיכה בתמיכה בפרויקטים שונים בהם עסקה. ב-2002 התארחה בסיטקום "החיים על פי ג'ים" בכיכובו של ג'יימס בלושי. במקביל, ב-2005 הוציאה סדרת מוצרי קוסמטיקה על שמה עבור חברת "Guthy-Renker". בהמשך השיקה סדרת ריהוט ומוצרים לבית על שמה, שנמכרת במספר רשתות גדולות בארצות הברית..

בפברואר 2018 חזרה לדגמן, וכיכבה בפרסומת לפפסי במשחק הסופרבול..

חיים אישיים
-----------

בין השנים 1991–1995 הייתה נשואה לשחקן הקולנוע האמריקאי, ריצ'רד גיר..

מאז 1998 נשואה בשנית, לרנדי גרבר (אנ'), דוגמן עבר אמריקאי-יהודי. להם שני ילדים, הדוגמנית והשחקנית קאיה גרבר, והדוגמן פרסלי גרבר..

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סינדי קרופורד** |
| ויקישיתוף תמונות ומדיה בוויקישיתוף: **סינדי קרופורד** |

* 

* אתר האינטרנט הרשמי של סינדי קרופורד (באנגלית)
* סינדי קרופורד, ברשת החברתית פייסבוק

* סינדי קרופורד, ברשת החברתית אקס (טוויטר)

* סינדי קרופורד, ברשת החברתית אינסטגרם

* סינדי קרופורד, במסד הנתונים הקולנועיים IMDb (באנגלית)

* סינדי קרופורד, באתר AllMovie (באנגלית)

* סינדי קרופורד, באתר Rotten Tomatoes (באנגלית)

* סינדי קרופורד, במסד הנתונים הקולנועיים KinoPoisk (ברוסית)

* סינדי קרופורד, באתר MusicBrainz (באנגלית)

* סינדי קרופורד, באתר Discogs (באנגלית)
* סינדי קרופורד, באתר אנציקלופדיה בריטניקה (באנגלית)
* איתי יעקב, סינדי קרופורד: "מי שמספרת שהזדקנות היא דבר קל - משקרת", באתר Xnet‏, 8 באוקטובר 2015

הערות שוליים
------------

1. 1 2 3  אבישי מתיה, ‏סינדי קרופורד חוגגת יובל: זמן לציין 50 דברים שלא ידעתם עליה, באתר מעריב אונליין, 18 בפברואר 2016
2. ↑  Maggie Furlong, Cindy Crawford Finds Out She Has Royal Ancestors On 'Who Do You Think You Are?' (EXCLUSIVE VIDEO), HuffPost UK, ‏27/08/2013
3. ↑  איתמר זהר, תמונותיה החדשות של סינדי קרופורד מעידות כי ימי הזוהר שלה לא תמו, באתר הארץ, 04 במרץ 2011
4. ↑  איי.פי, מת הצלם האמריקאי הרב ריטס, באתר הארץ, 28 בדצמבר 2002
5. ↑  סינדי קרופורד ופפפי, חדשות, 9 באפריל 1992
6. ↑  עירית לינור, סינדי קרופורד ומזוודה אחת, חדשות, 14 באפריל 1992
7. ↑  קרופורד נמלטה מכאן, חדשות, 23 באפריל 1992
8. ↑  Johnson, Morieka V. "Q&A / CINDY CRAWFORD: Furniture line has 'a lot of min it'". *The Atlanta Journal-Constitution*, May 15, 2008.
9. ↑  הארץ, מזון מפוקפק, סינדי קרופורד והמון כסף - הפרסומות הבולטות של הסופרבול, באתר הארץ, 05 בפברואר 2018
10. ↑  סינדי באה, ריצ׳רד לא, חדשות, 14 באפריל 1992
11. ↑  איתי יעקב, מי אתה רנדי גרבר? הכירו: הבעל והסוכן של אימפריית סינדי קרופורד, באתר Xnet‏, 18 בפברואר 2018
12. ↑  מערכת וואלה! אופנה‏, טובות השתיים: קאיה גרבר וסינדי קרופורד מפלרטטות עם המצלמות, באתר וואלה!‏, 16 בנובמבר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012461858505171
* BIBSYS: 12020567
* BNE: XX883865
* BnF: cb12553924j (data)
* CANTIC: a11878447
* GND: 115405828
* ISNI: 0000 0000 7827 2998
* LCCN: n92035192
* MusicBrainz: 4ce7f11e-4aea-4643-be82-0008c88b098e
* NDL: 00559005
* NKC: xx0041080
* NLA: 35167570
* NLK: KAC2020M2375
* NLP: a0000001605546
* NTA: 109623347
* RERO: 02-A008824857
* SUDOC: 111367387
* Trove: 849368
* VIAF: 19793347
* WorldCat: lccn-n92035192

 |